ועדת המשנה לשירותי כבאות והצלה, כנסת 20, פרוטוקול מספר 22, 2018-02-06 13:00

נאוה בוקר: אני רוצה להתחיל את הדיון.

נאוה בוקר: אני אומר כמה מילים בנושא הליכי הגיוס ומיון עובדי הכבאות.

נאוה בוקר: לפני מספר חודשים, באמת בשעה טובה, אחרי הרבה תלאות, הסתיים גיוס לוחמי האש שהוסיף לשורות רשות הכבאות הארצית לכבאות והצלה עוד 120 משרתים חדשים.

נאוה בוקר: בעבר כבר קיימתי דיונים בנושא הליכי הגיוס והמיון, זה היה, אם אני לא טועה, בשנה שעברה, אבל לצערי לא הרבה השתנה מאז, כמות המתמודדים אמנם ירדה במשהו כמו חצי, ל-4,000 מתמודדים, אבל כמות התלונות שקיבלתי, לא רק שהיא לא ירדה בהתאם, אלא גם הוכפלה.

נאוה בוקר: אתם יודעים, כשמדובר על יחס של כ-40 מתמודדים על כל תקן אז התחרות היא מאוד קשה.

נאוה בוקר: רצינו לדעת כמה הגישו מועמדות, כמה גויסו, האם היו מסלולים מותאמים לנשים ובאמת האם הייתה התחשבות במתגייסים ממשפחות שכולות ובמתגייסים ממוצא בדואי ודרוזי.

נאוה בוקר: אני רוצה לקבל נתונים עדכניים.

נאוה בוקר: אפשר להתחיל במצגת?

<שיקו בר דב: אם יראו לי איך זה עובד אני אתחיל, רק תגידו לי מה לעשות.

נאוה בוקר: אז אולי ניתן ליושב ראש הארגון להגיד כמה מילים עד שתתחיל.

<שיקו בר דב: בכבוד.

<אבי אנקורי: כמו שאמרת, באמת היה תהליך של גיוס, לצערי עד שלא נקבעה הפגישה הזאת אצלך אז היינו לוקים בחסר בבסיס הנתונים.

<אבי אנקורי: ואף על פי שיש ועדה של ארגון העובדים, שאנחנו שותפים בתהליך, רוני הרוש, כרגע הוא לא הצליח להגיע, אבל הוא הוציא אין ספור מיילים כי גם אנחנו התחלנו לקבל טלפונים מאזרחים שעברו את אותו יום מפרך, שזה בערך משבע בבוקר עד שבע בערב, זה פרטני, זה קבוצתי, עברו את אותו היום וכ-222 אנשים נופו ולא הגיעו למכון ההשמה.

<אבי אנקורי: בישיבות הקודמות, הראשונות, שהיו עם הנציב, אז הוא בא ואמר שהוא רוצה להגיע עם 500, כדי לחסוך עלויות כספיות - - -

נאוה בוקר: 220 עברו את כל התהליך?

<אבי אנקורי: עברו את כל היום, עברו את אותו - - - תראו, יש את הבר-אור, מי שלא עובר את הריצה - - -

<שיקו בר דב: אבי, סליחה, תן לי, אני אציג את הנתונים.

<אבי אנקורי: אין בעיה.

נאוה בוקר: אז בסדר, בואו ניתן לראש אגף משאבי אנוש להציג את הנתונים.

<שיקו בר דב: לפני שאני מציג, אני מדבר אלייך, יושבת ראש הוועדה, חברת הכנסת נאוה.

<שיקו בר דב: היינו פה בדיון, אי שם לפני שנה וחצי, בסוף הגיוס הקודם, ישבנו באולם ההוא והעלית את נושא הסיוע למשפחות שכולות ואמרתי לכם אז בוועדה, זה לא נמצא ברשות הכבאות, זה נמצא רק בשולחנכם.

<שיקו בר דב: כללי נציבות שירות המדינה לא מאפשרים לי לתת שום הקלות למשפחות שכולות.

<שיקו בר דב: שום הקלות.

<שיקו בר דב: עשינו הכול, פנינו לנציבות, כל התהליכים האלה, יש כללים מאוד ברורים שלא מאפשרים.

<שיקו בר דב: לצערי הרב, אך ורק הציונים מדברים.

<שיקו בר דב: לכן אני אומר, אתם רוצים לשנות?

<שיקו בר דב: אנחנו בעד, אנחנו לא נגד, אנחנו בעד, אנחנו נשמח לסייע - - -

נאוה בוקר: לצערי נציבות שירות המדינה שהשתתפה באותו דיון - - -

<שיקו בר דב: הנה היא פה, סיגל פה.

נאוה בוקר: שלום.

נאוה בוקר: אז אני אשמח עוד לשמוע מה נעשה בנושא הזה ואחרי זה נראה את המצגת.

נאוה בוקר: אתה רוצה שנתחיל במצגת?

נאוה בוקר: בוא נתחיל במצגת ואחרי זה את תגיבי לנושא של המשפחות השכולות.

<שיקו בר דב: הנחות היסוד כשיצאנו לגיוס, תהליך מיון וקליטה ברמה הארצית, מכרז עתודה, מכרז הצהרה.

<שיקו בר דב: זאת אומרת שעובד מגיש את המועמדות הוא אומר 'יש לי ככה וככה, 12 שנות לימוד', 'אין לי עבר פלילי'.

<שיקו בר דב: אני לא בודק את זה בהתחלה, רק בסוף התהליך אנחנו בודקים.

<שיקו בר דב: זה התהליך, ככה אנחנו עובדים.

<שיקו בר דב: זו משימה שבעצם נבחנים כושר פיזי, קוגניטיבי, אישיות, 150 לוחמים בסוף יתגייסו.

<שיקו בר דב: כללי המיון הם בהתאם לכללי שירות המדינה, תקשי"ר, וכולם, מי שייכנס לתהליך יעבור קורס ויתפתח בכבאות.

<שיקו בר דב: הערכים שאותם לוחם אש נדרש לעשות כמובן זה מוטיבציה, התחייבות, התמודדות במצבי לחץ, אי ודאות, חוסן נפשי, כישורים חברתיים - - -

טלב אבו עראר: החל מאיזה גיל?

<שיקו בר דב: אין הגבלה לגיל.

נאוה בוקר: אין הגבלת גיל?

טלב אבו עראר: אפילו מתחת ל-18?

<שיקו בר דב: לא, 18 זה מינימום.

טלב אבו עראר: אז תגיד את זה.

<שיקו בר דב: סליחה, 18, אתה צודק.

חמד עמאר: למה גיל 18?

<שיקו בר דב: זה תמיד 18.

טלב אבו עראר: זה הגיל החוקי כאילו.

<שיקו בר דב: אין גיל מעל.

חמד עמאר: אז אנחנו נותנים יתרון למי שלא עושה צבא, אם כך.

<שיקו בר דב: אנחנו לא נותנים יתרון, אבל יש גם אנשים, אני לא פוגע באנשים שלא עושים צבא, זאת אומרת אלה לא אנשים שלא עושים צבא, היתרון הזה, אלא - - -

חמד עמאר: אתה נותן להם יתרון.

<קריאה: לא, אבל מבחינה חוקית - - -

חמד עמאר: כי כל גוף ביטחוני היום, אפילו המשטרה, לא מגייסים לפני גיל 21.

חמד עמאר: כי לא רוצים לתת יתרון.

<שיקו בר דב: אין הגבלת גיל בגוף ביטחוני, גם הצבא.

חמד עמאר: לא, אתה לא יכול להתגייס בגיל 18 להיות איש - - -

<שיקו בר דב: אבל אם זה החוק, אין לי מה להגיד לכם.

<קריאה: נציבות שירות המדינה, גיל 18 ומעלה.

חמד עמאר: כמה בגיל 18 התגייסו?

נאוה בוקר: יש לנו חמש דקות למצגת, אז בואו נתקדם, נשמע.

נאוה בוקר: יש פה עוד אנשים שרוצים - - -

<שיקו בר דב: התפקיד של לוחם האש, כולם יודעים, אני אעבור על זה מהר.

<שיקו בר דב: התהליך, איך הוא הולך, איתור פוטנציאל, סינון ראשוני, גיבוש, בחינות התאמה, שולחים למכון השמה, ועדה רפואית וועדת קבלה, כאשר העקרונות המנחים אותנו, וזה הקטע הכי חשוב, התהליך כולו נבנה יחד עם ארגון העובדים, נציבות שירות המדינה, כל משאבי האנוש.

<שיקו בר דב: כל התהליכים האלה, עשינו תהליך, הייתה שקיפות מלאה לפני שיצאנו לתהליך של כל המתווה, כל הנתונים, מה נדרש בכל שלב, כולם היו שותפים לתהליך בצורה מסודרת.

<שיקו בר דב: אפילו את המשבר שהיה, במרכאות משבר, מבחינתי זה לא היה משבר, של כן בגרות או לא בגרות, הגענו להסכמה מה הפקטור שניתן לאנשים עם בגרות, שלוש נקודות רק נתנו, אבל זה היה בהסכמה עם ארגון העובדים, זה לא היה משהו שהיה עצמאי.

<קריאה: זה לא דרישת סף.

<שיקו בר דב: לא דרישת סף.

<שיקו בר דב: מדדי הערכה מסודרים, כל התהליכים, הכול נגזר מכל התהליך.

<שיקו בר דב: כל התהליך, אתם רואים אותו פה, אחרי הבדיקות, יש ועדות, לוחות זמנים, כמובן אחר כך הקורס.

<שיקו בר דב: אנחנו צפינו שבתחילת הדרך, בבר-אור שהם עושים, 60% ייפלו, האומדן אחר כך של מסלול הפרט 20%, מסלול צוות לא יהיה זה, ואחר כך אנחנו שולחים למכון השמה, על כל משרה אחד לשלושה, זה אותו מספר שדיברנו עליו.

<שיקו בר דב: ועדות בריאות ואחר כך כשהם הולכים לפני הוועדה, אחד לאחד וחצי.

<שיקו בר דב: כל הכללים האלה נקבעו, אושרו על ידי נציבות שירות המדינה לפני שיצאנו בכלל לדרך כאשר זה התהליך שעשינו.

<שיקו בר דב: אני אראה לכם סרטון, שרק תתרשמו איך היה היום הזה, סרטון של שלוש דקות.

נאוה בוקר: זה הרבה מדי.

<שיקו בר דב: אחרי שתראי אותו לא תגידי ש - - - ויתרנו עליו.

נאוה בוקר: בסדר.

נאוה בוקר: בואו נצפה.

נאוה בוקר: (הקרנת סרטון).

נאוה בוקר: נראה מרשים ביותר.

<שיקו בר דב: מרשים יותר מביותר.

<שיקו בר דב: בואו נחזור להצגה.

<שיקו בר דב: אז כמו שאתם רואים, זה התהליך.

<שיקו בר דב: מה עשינו?

<שיקו בר דב: בהתחלה קבענו, כמו שראיתם, בוחן בר-אור, קבענו קריטריונים, לגברים 14.30, 11 למתח ו-17 למקבילים.

<שיקו בר דב: לנשים קבענו קריטריונים יותר נמוכים - - - למה אין לי את הנשים?

<איילת אופיר: הוא מוסתר, שיקו.

נאוה בוקר: מה זה מוסתר?

נאוה בוקר: מה זאת אומרת?

<איילת אופיר: לא, השקופית מוסתרת.

<שיקו בר דב: תיכף אני אפתח את זה.

נאוה בוקר: לא הבנתי, חשבתי שאתם מסתירים מאיתנו את הנתון.

<איילת אופיר: אבל אני יכולה להגיד לך בעל פה.

נאוה בוקר: אני אשמח לשמוע, רק תציגי את עצמך, בבקשה.

<איילת אופיר: קוראים לי איילת ואני ראש מדור גיוס בכבאות.

<איילת אופיר: לגבי הנשים, מדדי הסף במבחן הכושר הגופני, נעשתה התאמה בהתאם לצה"ל, הן גם נדרשו לרוץ 3,000 מטר, אבל הזמן שנדרש מהם היה 16 דקות ולא 14.30 כמו הגברים.

<איילת אופיר: הם לא עשו מתח ומקבילים, הם עשו שכיבות סמיכה ושכיבות בטן.

נאוה בוקר: את יכולה לתת לנו נתונים כמה נשים התמודדו?

<שיקו בר דב: אני אתן את הכול.

<שיקו בר דב: מבטיח.

<איילת אופיר: יש את הכול.

<שיקו בר דב: אחר כך, כמו שראיתם, זה מסלול הפרט שאתם רואים.

<שיקו בר דב: זה טיפוס במדרגות עם ציוד, הכול - - -

חמד עמאר: זה כבר בשלב השני?

<שיקו בר דב: זה השלב השני.

<שיקו בר דב: השלב השני זה מסלול הפרט, אחרי שהוא עשה את הבר-אור הוא עושה מסלול פרט.

<שיקו בר דב: כל תחנה כזו קבענו לוחות זמנים, עשינו לפני זה בדיקה עם הלוחמים שלנו לראות מה הזמנים הנורמליים שאפשר לעבוד, התייעצנו גם עם מומחים וכל תחנה קבענו מה הקריטריונים.

<שיקו בר דב: טיפוס חבל, משיכת זרנוקים שראיתם, טיפוס מדרגות, סחיבת פצוע, כל התהליכים האלה.

<נועה נאמן: אז גם נקבע שונה לגברים ונשים?

<שיקו בר דב: לא, שם לא, כיוון שזו העבודה שלהם, זה החלק המהותי שהם מבצעים בעבודה, אז זה אותם קריטריונים.

חמד עמאר: כמה הגיעו לשלב הראשון?

<שיקו בר דב: התייצבו לגיבוש 2,486, עברו את הכושר הגופני 1,301, עברו את - - -

<נועה נאמן: אתה מוכן לתת - - -

<שיקו בר דב: אני אתן לכם את הפרטים כתוב אפילו.

<שיקו בר דב: עברו את הכושר הגופני, אמרתי, 1,301, את הפרט עברו 969, את הצוות, זה מסלול הצוות שראיתם, שהם עשו את זה כקבוצה, חיברנו אותם לקבוצות, הם עשו תהליכים של להעביר - - - שם אנחנו מנסים לראות את כל התהליכים של משימות, עבודת צוות, איך הם עוזרים.

<שיקו בר דב: הם גם עושים סוציומטרי אחד על השני, כדי לראות את כל התהליכים שאנחנו צריכים אחר כך בעבודה שלנו.

<שיקו בר דב: אחר כך, זה השלב שהם נמצאים בו היום, הם הולכים למכון השמה.

חמד עמאר: בצוות, כמה הגיעו בצוות?

<שיקו בר דב: 834, וממנו אנחנו ירדנו ל-601, כאשר, אמרתי לכם, על כל משרה שאנחנו צריכים למכון השמה שלחנו שלושה אנשים.

נאוה בוקר: לפי מה הם עושים את המיון?

<שיקו בר דב: ככה עושים, הקריטריון הוא אחד לשלושה.

<שמעון לייני: לא, לפי ציון משוקלל.

<שמעון לייני: יש להם ציונים, הם קיבלו בפרט, צוות, קיבלו ציונים, דירגו אותם ואז שלוש לאחת.

נאוה בוקר: שמעון לייני.

נאוה בוקר: רק תציג את עצמך לפרוטוקול, את התפקיד.

<שמעון לייני: רע"ן משאבי אנוש של הרשות הארצית.

<שיקו בר דב: עכשיו אני אענה.

<שיקו בר דב: שאלו אותי והתראיינו ברדיו, כל מיני דברים כאלה, האם ה-800, ה-600, האם יש קשר בין בגרות, לא בגרות?

<שיקו בר דב: מבחינתנו מי שנכנס לתהליך אין כבר עניין של בגרות.

<שיקו בר דב: מי שבתהליך לא בודקים כלום, אבל כיוון שנשאלנו בדקנו את עצמנו והפלא ופלא, זה היה חצי-חצי, 118 ו-115.

<שיקו בר דב: ממש חצי חצי בין אלה של הבגרות, כך שזה לא היה פרמטר שהשפיע במעבר למכון ההשמה.

<שיקו בר דב: במכון ההשמה בודקים שלושה פרמטרים עיקריים, אישיות, ביצוע תעסוקתי וקוגניטיבי.

<שיקו בר דב: יום שלם, יש להם פסיכולוג, כולם מכירים את התהליך, גומרים את התהליך, יש ועדת בוחנים שגם בוועדת הבוחנים יש ראיון מובנה מאוד ברור, הערכה שלא תלויה במשקל כל הדברים האלה, נותנים ציונים לכל התהליך ואז יש ציון, הציון יהיה כמו שאתם רואים: 40% מכון ההשמה, 30% גיבוש ו-30% ועדת הקבלה.

<שיקו בר דב: קצת לגבי נתונים.

<שיקו בר דב: כמו שאמרתי, התפקיד הוא מאוד משמעותי, המבדקים מאוד משמעותיים, בסוף יהיו לנו 150 איש, 170 איש שיתחילו את הקורס, שאיתם ייצאו לנו 150 לוחמים טובים ומעולים לפחות כמו הלוחמים הקיימים שלנו, כאשר נתנו מאוד מאוד דגש גם על מוטיבציה, כל מיני תהליכים שבגיבוש הקודם היו בעיות, תקלות או דברים כאלה, שיפרנו בתהליך הזה מבחינת המיון.

<שיקו בר דב: אם למשל, אחד התהליכים שעשינו פה, אפרופו בני מיעוטים, זיהינו בבדיקות שלנו במחזורים הקודמים שבעצם לבני מיעוטים יש בעיה בשני מקומות, אחד זה במכון ההשמה, השני זה ההופעה בפני ועדה.

<שיקו בר דב: לכן כל בני המיעוטים שגמרו את יום הגיבוש קיבלו אס.

<שיקו בר דב: אמ.

<שיקו בר דב: אס, לקחנו להם כיתות שהכינו אותם לתהליכים האלה שלושה ימים, במשטרת ישראל בשפרעם, שעזרה ותרמה לנו בתהליך וגם עמותת אלפנאר, זו עמותה שעובדת עם משרד הכלכלה.

<שיקו בר דב: אני הייתי שם בירושלים, פתחו כיתות, הדריכו אותם, הכינו אותם לתהליך.

<שיקו בר דב: בסוף התהליך אני גם אבדוק מה היו התוצאות ומה השתפר.

<שיקו בר דב: גם אצל החבר'ה האתיופים, שגם הם זכאים להעדפה מתקנת - - -

טלב אבו עראר: מה הבעיה?

טלב אבו עראר: דוגמה כאילו.

<שיקו בר דב: שהם פחות מהאוכלוסייה.

<שיקו בר דב: באחוזים הם פחות מהאוכלוסייה.

<שיקו בר דב: נגיד אתה בא ואומר, מי שנכנס למכון ההשמה, אתה מסתכל, כל האוכלוסייה 50% עוברים, בני מיעוטים רק 30%, אתה אומר רגע, צריך לחזק אותו.

<שיקו בר דב: יש דברים שהם תרבותיים - - -

טלב אבו עראר: בשפה או מה?

<שיקו בר דב: לא, יש דברים שהם תרבותיים, למשל אני אתן לך דוגמה.

<שיקו בר דב: זה מה שאני למדתי בתהליך.

<שיקו בר דב: כשאתה בא ובודק, נגיד בראיון, מאוד חשוב לשמור על קשר עין, מה שהסבירו לי, אצל בני מיעוטים, זה לא כבוד להסתכל לו בעיניים אז הוא מסתכל למטה, אז מי שבודק אותו חושב רגע רגע רגע, אולי הוא מזלזל בי, או כל מיני דברים.

<שיקו בר דב: כל מיני דברים כאלה, אנחנו נותנים להם את הדגשים, איך לעשות, איך לעבור, תהליכים כאלה שיהיה להם יותר קל.

חמד עמאר: כמה הגיעו לכיתות?

<שיקו בר דב: אני הייתי בירושלים, היו 14.

<שיקו בר דב: פתחנו ארבע כיתות, כל כיתה בערך 15, כמעט 60.

<נועה נאמן: רגע, שנייה, ארבע כיתות של בני מיעוטים כהכנה למבחנים הללו?

<שיקו בר דב: כן, זה בערך היו 60 מתוך, תיכף אני אגיד לך כמה, 60 מתוך 100 הגיעו לכיתות.

<שיקו בר דב: עוד פעם, אני לא יכול להכריח, אני מציע להם, ממליץ להם, אבל הם מחליטים.

<שיקו בר דב: אתיופים.

<שיקו בר דב: כמו שאמרתי, לאתיופים גם יש בעיה, אין להם בעיה בכל התהליך, רק בהופעה בפני הוועדה.

נאוה בוקר: שאלה לי אליך, מה עם נוצרים?

נאוה בוקר: ערבים נוצרים?

נאוה בוקר: אני חייבת לעצור אותך לכמה שניות, אני רוצה לתת לאדם רוחאנה מעמותת 'אחים לנצח'.

נאוה בוקר: הוא ערבי נוצרי, אוהב ישראל, רצה להתגייס לכבאות.

נאוה בוקר: בוא תספר לנו את הסיפור שלך בקצרה.

<אדם רוחאנה: אני אדם רוחאנה, עשיתי שירות לאומי שנתיים בכבאות והצלה, ניגשתי למבחנים.

נאוה בוקר: איפה עשית?

<אדם רוחאנה: במחוז צפון.

נאוה בוקר: בתחנת חיפה?

<אדם רוחאנה: בתחנת חיפה.

<אדם רוחאנה: הלכתי למבחנים של בר-אור, הלכתי למבחנים של הכבאות, עשיתי את הריצה, נפלתי על שנייה אחת.

נאוה בוקר: על שנייה?

<אדם רוחאנה: על שנייה.

<אדם רוחאנה: הגשתי ערעור ולא חזרו אליי עם תשובה.

נאוה בוקר: תגיד, אין אפשרות לעשות - - - הבאתי אותו, זה מקרה שהוא דוגמה למקרים רבים, עוד מעט הוא ידבר על הבדואים.

נאוה בוקר: אני מתארת לעצמי, חמד, על הדרוזים, אתה יכול לדבר, אבל הנתונים מראים אחרת.

חמד עמאר: לא, דווקא בתהליך החדש, הרבה דרוזים נופלים לעומת שעוברים את הכושר הגופני.

חמד עמאר: מה שהוא אמר, בוועדה הם נופלים.

<שיקו בר דב: אז עכשיו עשינו להם את ההכנה.

נאוה בוקר: אני רוצה לשאול אותך שאלה, איך אנחנו יכולים לסייע לאחד כזה, שבאמת מתנדב שנתיים בכיבוי אש, נותן את הנשמה, מהזמן שלו, באהבה והוא ראוי ולכל הדעות גם מתאים.

<אבי אנקורי: יש המון צופי אש ומתנדבים של חמש ושש ושבע שנים ואין להם - - -

נאוה בוקר: אתה יודע שהנוצרים תמיד נופלים בין הכיסאות, כי בנציבות שירות המדינה אין להם העדפה מתקנת.

נאוה בוקר: מה אנחנו עושים איתם?

<אדם רוחאנה: אין מישהו שיעזור לנו.

<שיקו בר דב: רגע, חברים.

<שיקו בר דב: תראו, עוד פעם.

<שיקו בר דב: אם הוא היה מתנדב, הוא זכאי להערכה גדולה מאוד.

<שיקו בר דב: ברור לי לגמרי, מי שבא להתנדב ושותף איתנו בתהליכים אלה אנשים שאנחנו מאוד מעריכים ואנחנו מאוד מעודדים את זה, עושים הכול למען החברים האלה, אבל, תראו, חברים, אנחנו נמצאים ופועלים על פי כללים מאוד ברורים.

<שיקו בר דב: כל הנתונים האלה מפורסמים כמה חודשים מראש.

<שיקו בר דב: זאת אומרת 14.30 זה לא בא מיום לפני ואמרנו - - - אנחנו מפרסמים באינטרנט, אנחנו אומרים מה המבחנים.

חמד עמאר: לא, אני איתך.

חמד עמאר: בנושא הזה אני איתך, מי שנופל בכושר הגופני, מי שנופל בשלב השני, אין מה לדבר, אבל הבעיה שלי זה שאתה מגיע לוועדה ובוועדה שם הבעיה.

חמד עמאר: אותו בן אדם שעבר את כל התהליך הוא בן אדם באמת מוכשר, הוא יכול להתקדם, אבל בוועדה יש משהו חסר.

<איילת אופיר: אבל עוד לא התקיימה ועדה.

<שיקו בר דב: לאנשים שמגיעים לוועדה אנחנו נותנים להם את כל התהליך, יותר מזה, אנחנו גם עושים הכשרה לחברי הוועדה כדי לראות את התהליכים, להראות להם את כל התהליכים, איך לעשות את הריאיון בצורה מובנית וסדורה.

<שיקו בר דב: מה שאנחנו עשינו במכרז הזה, שלא היה בעבר, שהבנו שיש מצבים שאנשים לפעמים - - - אני אתן לך דוגמה.

<שיקו בר דב: לפני זה, כשאני נפגשתי עם הכיתה שעשתה את ההכנה בירושלים ואמרתי להם 'נו, איך אתם מרגישים אחרי יומיים-שלושה', היו שם שלושה לפחות שאמרו 'שיקו, זה כבר פעם שנייה, גם בגיוס הקודם באנו ונכשלנו, עכשיו אני הולך למכון ההשמה כשאני מרגיש הרבה יותר טוב והרבה יותר מוכן לתהליכים האלה'.

<שיקו בר דב: אני מאמין שגם ההופעה בפני ועדה תקל עליהם ותאפשר להם ומה שעשינו עוד דבר, בנינו עם נציבות שירות המדינה - - -

חמד עמאר: מי מממן את הנושא הזה, הנציבות?

<שיקו בר דב: לא.

<שיקו בר דב: משטרת ישראל נתנה לנו את הכיתות שלה, ניצב חכרוש, נפגשתי איתו, הוא אמר 'שיקו, אנחנו עושים תהליך כזה אצלנו, תפדאל, קח מאיתנו, אנחנו אותה מדינה', נתן לנו שתי כיתות, את כל הדברים ממשטרת ישראל ובאמת זה המקום להודות להם שהם עשו וסייעו לנו בכלל להבין את התהליך, שלא היינו מודעים אליו.

נאוה בוקר: שיקו, איך אנחנו עוזרים למקרים כאלה?

<שיקו בר דב: לא יודע - - -

נאוה בוקר: אתה לא יודע לעזור?

נאוה בוקר: אז מי הגורם המוסמך?

נאוה בוקר: אני רוצה להבין.

חמד עמאר: אני אגיד לך.

נאוה בוקר: רגע, זה לא מקרה פרטי.

נאוה בוקר: אני הבאתי אותו כדוגמה.

נאוה בוקר: יש עוד מקרה, נמצא כאן מזכ"ל ארגון יד לבנים הבדואי, שגם העלה בפניי מקרה של - - -

חמד עמאר: נאוה, אני אגיד רק משפט - - -

<איילת אופיר: נאוה, אני יכולה להתייחס?

חמד עמאר: אני חייב לצאת, יש לי דיון שלי עכשיו בוועדת הכספים, אני הולך לקיים אותו שם.

חמד עמאר: את הנושא של הכיתות אני הובלתי גם עם השר לבטחון פנים, אהרונוביץ, לבני מיעוטים, בשביל לעודד אותם, לעזור להם להיכנס.

חמד עמאר: זה מבורך מה שאתם עושים, כי אני יודע, הבעיה ברוב המקרים של אנשים שמגיעים לשלב הראשון ולשלב השני זה בוועדה כבני מיעוטים.

חמד עמאר: אתה אמרת ונתת דוגמה מאוד יפה, הוא מוריד את העין בשביל כבוד והצד השני חושב שזה חוסר ביטחון ודברים אחרים ולכן הוא מכשיל אותו.

חמד עמאר: מה שאני מבקש מכם, בוועדה הבאה, לבוא לכאן, הגיעו 3,600 שהגיעו ל - - -

נאוה בוקר: למיונים.

חמד עמאר: לוועדה, כמה הלכו לכיתות, מהכיתות כמה התקבלו בסופו של דבר.

נאוה בוקר: אתה תקבל נתונים מדויקים.

<שיקו בר דב: עשינו תחקיר מסודר, תקבל מסמך.

חמד עמאר: אז אני מבקש לקבל במסמך כמה התגייסו בסופו של דבר, זה מה שמעניין אותי.

נאוה בוקר: שיקו, אני מבקשת לשלוח את זה לוועדה באופן מסודר, הוועדה תעביר את זה לחברי הכנסת.

חמד עמאר: כמה דרוזים התגייסו בסופו של דבר.

<שיקו בר דב: אנחנו לא בודקים דרוזים, אנחנו לא - - -

נאוה בוקר: אנחנו מבקשים נתונים מסודרים - - -

חמד עמאר: אני לא רוצה שתבדוק בני מיעוטים או יהודים, אני רוצה שתבדוק ישראלים, כמה נכנסו דרוזים - - -

<קריאה: בני מיעוטים כללי, נוצרים, בדואים - - -

נאוה בוקר: לא, אבל זה לא ייתכן.

נאוה בוקר: תשמע, יש קיפוח של הבדואים, הנוצרים לא זוכים להתייחסות.

נאוה בוקר: אז אני מבקשת - - - חברים, בואו נעצור כאן, יש כאן נציגה של נציבות שירות המדינה, אני אשמח אם תציגי את עצמך ותעני לסוגיות האלה שהועלו בפנייך.

<סיגל שקולניק: אני אענה למה שאני יכולה, כי חלק מהסוגיות האלה - - -

נאוה בוקר: מה שמך, בבקשה?

<סיגל שקולניק: קוראים לי סיגל, מנהלת תחום האבחון באגף הבחינות והמכרזים בנציבות שירות המדינה.

<סיגל שקולניק: אני שוב אומרת, אני פה יושבת בכובע של אבחון, לא בכובע הכללי, אני לא מייצגת את כלל נציבות שירות המדינה ובכל זאת אני אענה.

<סיגל שקולניק: החוק במדינת ישראל מחייב להגיע לייצוג הולם ונותן העדפה מתקנת לבני האוכלוסייה הערבית באשר הם.

<סיגל שקולניק: עד כמה שידוע לי, אנחנו לא מבדילים בין נוצרים, דרוזים, בדואים, ערבים מכל סוג שהוא.

<סיגל שקולניק: זה החוק.

נאוה בוקר: אני חושבת שאת טועה, זה לא נכון.

<סיגל שקולניק: אני לא טועה.

נאוה בוקר: בחוק כתוב במפורש, איזה סעיף זה, יעקב?

נאוה בוקר: סעיף 15 של נציבות שירות המדינה, העוזר שלי בדק את הנושא הזה וכלולים שם בדואים, דרוזים - - -

<איילת אופיר: נכון, כולם בני מיעוטים - - -

נאוה בוקר: מלבד הנוצרים.

נאוה בוקר: רק הנוצרים לא רשומים בסעיף הזה וזה חמור מאוד, לדעתי.

<איילת אופיר: אנחנו מתייחסים אליהם ביחד עם הדרוזים, הבדואים, הצ'רקסים, כולם תחת הכותרת בני מיעוטים.

נאוה בוקר: השאלה האם יש איזון, כי יכול להיווצר מצב שייבחרו 30, מתוכם 28 דרוזים ו-2 בדואים ונוצרים בכלל לא.

<איילת אופיר: סליחה, זה גם תלוי כמה הגישו מועמדות.

<איילת אופיר: זה גם תלוי כמה ניגשו מלכתחילה.

נאוה בוקר: אני חושבת שצריך לעשות את האיזון באיזה שהוא מקום.

<איילת אופיר: אני רוצה להתייחס.

<סיגל שקולניק: אנחנו לא יכולים לעשות את האיזון, אנחנו אפילו לא יודעים להבדיל מי זה ומי זה, אין - - -

<איילת אופיר: גם אסור לנו.

נאוה בוקר: לא, אז זה צריך להיות מתוקן בחוק.

נאוה בוקר: כמו שעושים העדפה מתקנת לאתיופים ודברים כאלה.

טלב אבו עראר: אם קשה לך להבדיל תיעזרי בשב"כ אולי.

טלב אבו עראר: באמת.

<איילת אופיר: אנחנו עובדים לפי החוק, אסור לנו לשאול - - -

נאוה בוקר: חברים, שקט בבקשה.

נאוה בוקר: גברתי מנציבות שירות המדינה, אני מבקשת את התייחסותך לנושא המשפחות השכולות.

נאוה בוקר: יש לנו עוד 12 דקות לסיום הדיון הזה, חשוב לי מאוד לשמוע את דעתך.

נאוה בוקר: אנחנו כמובן נעשה דיון המשך.

נאוה בוקר: חבר הכנסת, אני אתן לך אחריה לדבר.

<סיגל שקולניק: אני שוב אומרת, אני חושבת שהנושא הזה מגיע לפתחי למרות שהוא לא שייך אליי אבל אני אתייחס.

<סיגל שקולניק: אנחנו, כאגף הבחינות והמכרזים, לא קובעים את הייצוג ההולם.

<סיגל שקולניק: הייצוג ההולם נקבע על ידי הכנסת, הכנסת, ככל הידוע לי, קבעה חמש אוכלוסיות שהן זכאיות לייצוג הולם.

<סיגל שקולניק: אחת, ודיברנו על זה, הם בני האוכלוסייה הערבית, אחת זה יוצאי הקהילה האתיופית, השלישי זה אנשים עם מוגבלויות, הרביעי זה עולים חדשים והחמישי זה חרדים.

<סיגל שקולניק: בשום מקום בחוק - - -

נאוה בוקר: אין התייחסות לבני משפחות שכולות.

<סיגל שקולניק: כל עוד החוק הוא כזה גם ידיי - - -

נאוה בוקר: אז אני מבקשת לפנות ליועץ המשפטי של הוועדה בבקשה לבדוק האם ישנה אפשרות להגיש הצעת חוק, פשוט לעגן את זה בחוק, שתהיה העדפה מתקנת לבני משפחות שכולות שהקריבו מספיק למען המדינה ולא נותנים להם את האפשרות להתקדם במסלולים האלה כמו שצריך.

נאוה בוקר: חברים, אני רוצה להקריא בפניכם את הסעיף המדובר: 'בקרב העובדים בשירות המדינה, בכלל הדרגות והמקצועות, בכל משרד ובכל יחידת סמך, יינתן ביטוי הולם בנסיבות העניין לייצוגם של בני שני המינים, של אנשים עם מוגבלות, של בני האוכלוסייה הערבית, לרבות הדרוזית והצ'רקסית'.

<איילת אופיר: נכון, לרבות.

נאוה בוקר: לא מוזכרים הבדואים - - -

<איילת אופיר: זה 'לרבות'.

נאוה בוקר: לא מוזכרים נוצרים.

נאוה בוקר: 'שמישהו או שאחד מהוריו נולדו באתיופיה, של בני האוכלוסייה החרדית ושל עולים חדשים.

נאוה בוקר: בחוק זה ייצוג הולם' וכו' וכו'.

נאוה בוקר: אני חושבת שצריך להוסיף לחוק את הבדואים ואת הנוצרים.

נאוה בוקר: חברים, לפשט את זה - - -

<שיקו בר דב: חברת הכנסת נאוה, אנחנו מייחסים אותם לאותה אוכלוסייה.

נאוה בוקר: לא, אני חושבת שצריך לתת להם ייצוג הולם על פי האחוז שלהם באוכלוסייה בישראל.

<שיקו בר דב: אין בעיה, עוד פעם, אני לא חולק עליכם ואני לא מתווכח, אני רק אומר דבר מאוד פשוט, אלה הכללים שעל פיהם אנחנו עובדים, יש להם אחוזים.

<שיקו בר דב: למשל האתיופים, לפי אחוזם באוכלוסייה.

<שיקו בר דב: עכשיו התחלנו תהליך, אם תרצו, אנחנו מוזמנים גם לנושא החרדים - - -

נאוה בוקר: כן, הדיון הבא הוא על החרדים.

<שיקו בר דב: אנחנו נציג לכם גם מה אנחנו עושים לגבי חרדים.

<שיקו בר דב: ואני אומר עוד פעם, אנחנו מטפלים בכל האוכלוסיות, אבל הבעיה הכי הכי גדולה היא לא בהעדפות האלה, הבעיה הכי גדולה היא אחוז ההתייצבות.

<שיקו בר דב: אם אתה מסתכל על בני מיעוטים, נרשמו 726, כמה אתם חושבים שהגיעו למיונים?

<שיקו בר דב: 257.

<שיקו בר דב: אם אנחנו מדברים על אתיופים, 300, 150.

<שיקו בר דב: זאת אומרת יותר מ-50% לא מתייצבים.

נאוה בוקר: חברים, יש עוד שני דוברים לפני סיום.

נאוה בוקר: אני רוצה לתת לחבר הכנסת טלב אבו עראר לומר את דבריו, לאחר מכן נציגת שוויון הזדמנויות בעבודה ויסכם יושב ראש ארגון העובדים.

טלב אבו עראר: תודה, גברתי היושבת ראש.

טלב אבו עראר: האמת שאנחנו מבקשים לשלב את העובדים, או התושבים הבדואים בנגב, ובצפון גם יש בדואים, אבל בעיקר בנגב.

טלב אבו עראר: אני מתפלא לשמוע שנציבות שירות המדינה לא מבחינים, לא מזהים את הבדואים מהדרוזים, מהצ'רקסים, אנחנו נבלעים בתוך לא יודע - - -

<קריאה: 370,000 בדואים - - -

<סיגל שקולניק: ברגע שהחוק ישתנה גם אנחנו - - -

טלב אבו עראר: אני יודע שבכל מוסדות המדינה הבדואים רשומים כבדואים.

טלב אבו עראר: גם בתקציב המדינה, יש תקציב לבדואים.

טלב אבו עראר: לכן אני מבקש לדעת מה התקנים שניתנים לאוכלוסייה הבדואית, איפה בדיוק, כמה ניגשו לבחינות האלה ולא עמדו בהן ומצאתם שיש בעיות בהתאמה, במבחן ההתאמה ובוועדה.

טלב אבו עראר: מה הצעתם כדי לעזור להם לעמוד, להצליח לעבור את הבחינות האלה, כדי שאנשים מהאוכלוסייה שלנו ישרתו אותנו.

טלב אבו עראר: טוב עשיתם בח'ורה, ביישוב ח'ורה, שנפתחה שם תחנה.

<שיקו בר דב: אנחנו פותחים תחנה.

<שיקו בר דב: אתה יודע איזה פעילות עשינו שיבואו?

<שיקו בר דב: כמה הגיעו מח'ורה?

<שיקו בר דב: אתה יודע כמה נרשמו?

טלב אבו עראר: כמה?

<שיקו בר דב: כמה אתה חושב?

<שיקו בר דב: אחד.

טלב אבו עראר: אחד מכל - - -

<שיקו בר דב: אחד מכל ח'ורה הגיע.

<שיקו בר דב: אחד.

טלב אבו עראר: אז אולי זה חוסר מודעות, חוסר - - -

<שיקו בר דב: לא, יש לנו בחור, היה בטלוויזיה, הסתובב בכל המקומות, אמר לאנשים 'תגישו מועמדות, תגישו מועמדות'.

נאוה בוקר: אני מציעה שחבר הכנסת אבו עראר יבדוק את הנושא הזה.

<שיקו בר דב: אחד, הוא בא לכיתה בירושלים.

טלב אבו עראר: מאה אחוז.

טלב אבו עראר: וגם להשתלב לפתוח עוד תחנות ביישובים אחרים גם.

נאוה בוקר: על התחנות אנחנו נעשה - - - אתה זוכר שקיימנו דיון בעבר ונעשה על זה דיון נוסף.

טלב אבו עראר: תודה רבה, גברתי.

נאוה בוקר: חברים, אני אתן ממש דקה לנציג משרד ראש הממשלה מהמגזר הבדואי, מוחמד כעביה, שהוא גם המזכיר הכללי של ארגון בית 'יד לבנים' הבדואי, משפחה שכולה.

נאוה בוקר: בבקשה.

<מוחמד כעביה: תודה, חברת הכנסת נאוה בוקר.

<מוחמד כעביה: באמת מאז שנבחרת לכנסת אני רואה את הפעילות שלך למען הכבאות ולמען כל המשפחות השכולות.

<מוחמד כעביה: אני מודה לך מאוד על העשייה הזאת.

נאוה בוקר: תודה רבה.

<מוחמד כעביה: חברים, אם יש החלטות ממשלה לגבי הבדואים בדרום ולגבי הבדואים בצפון, ההחלטה לא קשורה במגזר הערבי.

<מוחמד כעביה: הבדואים הם שונים בהחלטות ממשלה, אז אני מבקש גם שיהיה בכל נושא שצריכים העדפה מתקנת, למשפחות השכולות, לחיילים משוחררים.

<מוחמד כעביה: הייתי עכשיו בסיור בירושלים עם ראש העיר וסיפרתי לחבר'ה, יש לי בדואי בזרזיר שמנע אסון בין ירושלים למעלה אדומים לפני כמה שנים.

<מוחמד כעביה: אז החבר'ה שלנו עושים עבודה נהדרת, צריך להתייחס, אנחנו מעודדים את הגיוס, אבל שהחייל הוא שגריר.

<מוחמד כעביה: אם הוא משתחרר, חייל בדואי, והוא לא מקבל שום תעסוקה אחרי זה תהיה לנו בעיה, הוא יהיה שגריר לא טוב.

<מוחמד כעביה: אני מבקש באמת, לתת העדפה לחיילים המשוחררים, לאלה שתורמים למען הביטחון.

<מוחמד כעביה: תודה רבה לכם.

נאוה בוקר: תודה רבה.

נאוה בוקר: הדוברת הבאה, עורכת הדין נועה נאמן, נציבות שוויון הזדמנויות בעבודה.

<נועה נאמן: תודה רבה על רשות הדיבור.

<נועה נאמן: קודם כל הדיון מאוד מעניין, הייתי גם בדיון הקודם, התהליך שעשיתם הוא מאוד מרשים ובמיוחד הקריטריונים השונים וגם ההתחשבות באנשים שאין להם בגרות ובמיוחד מה שאתם עושים כהכנה לבני מיעוטים לקראת ועדות בוחנים במכוני השמה ואני בטוחה שיהיו לזה תוצאות.

<נועה נאמן: רציתי לשאול, וגם להבהיר, שמה שחשוב באמת לעשות בתחילת הדרך זה למפות את מצבת העובדים של הארגון, כולל בהנהלה, לפי קבוצות.

<נועה נאמן: אנחנו בנציבות עורכים תכניות להטמעת שוויון בכל מיני ארגונים, בין היתר יש לנו היום פיילוט בחברות הממשלתיות וכדוגמה אני אתן לכם שבנמל אשדוד, בימים אלה, מתקיים קורס לסווריות, נשים סווריות בנמל אשדוד.

נאוה בוקר: איזה יופי.

נאוה בוקר: יש להן כוח?

<נועה נאמן: זהו, זו אחת השאלות שאנחנו מתמודדים - - -

נאוה בוקר: זה מאוד קשה להיות - - -

<נועה נאמן: נכון, זה תפקיד מאוד קשה וגם לשם צריך בחינות מסוימות.

<נועה נאמן: אמר פה, שכחתי את שמו, שיש בחינות מסוימות שבהן אי אפשר לוותר כי אלה הצרכים שנדרשים לעבודה בשטח וזה בסדר גמור, זה נובע מאופי ומהות התפקיד.

<נועה נאמן: התכנית שלנו מתייחסת גם ליוצאי אתיופיה, גם לחרדים, גם לערבים וגם לנשים.

<נועה נאמן: פה אני אגיד שסביב השולחן יושבים המון אנשים טובים, אני בטוחה שכולם מההנהלה של רשות הכבאות, אבל אני לא רואה פה כל כך הרבה נשים.

<נועה נאמן: צריך - - -

נאוה בוקר: ארגוני הנשים הוזמנו, למרות שזה לא היה העיקר.

<נועה נאמן: לא, לא ארגוני נשים, נשים בהנהלת הכבאות.

<נועה נאמן: כמה אחוז נשים יש בהנהלת הכבאות?

נאוה בוקר: אנחנו רואים פה שתי נציגות.

<אבי אנקורי: אין הרבה.

<נועה נאמן: אין הרבה, בסדר.

<נועה נאמן: אני לא אומרת שהכול - - - השינוי לא צריך להיערך ביום, אבל צריך לתת על זה את הדעת, שגם פה נדרש קידום של נשים לתפקידים ניהוליים, גם ברשות הכבאות.

<אבי אנקורי: אז אצלנו קידום בנשים זה מוגבל אם תהיה הגבלה על זכות השביתה.

<אבי אנקורי: אם תהיה הגבלה על זכות השביתה הנציב ישמח - - -

<שיקו בר דב: אפילו כבדיחה זה - - -

<אבי אנקורי: זה לא בדיחה.

<אבי אנקורי: זאת האמת.

<איילת אופיר: באמת זה לא מצחיק.

<אבי אנקורי: איילת, את עם כל הכבוד את לא מהכבאות, את שוטרת מושאלת לכבאות, אז את לא יכולה להתהדר בדרגות שלך כי זה דרגות של המשטרה.

<אבי אנקורי: בכבאות אין לנו - - -

נאוה בוקר: לא, לא, לא, מה הוא אמר?

<אבי אנקורי: היא לא עובדת של הכבאות, היא שוטרת שמושאלת - - -

<שמעון לייני: היא עובדת של הכבאות.

<אבי אנקורי: למה אתה אומר את זה?

<אבי אנקורי: אני משקר?

<שמעון לייני: היא עובדת של הכבאות.

נאוה בוקר: לא, היום היא עובדת של הכבאות.

<אבי אנקורי: אבל היא מושאלת, היא לא צמחה.

<אבי אנקורי: אם אנחנו מסתכלים על בעלות תפקידים במערך הכבאות, קצינות, אין לנו.

<אבי אנקורי: עכשיו, אני רק אענה לך, גם אישה במערך הכבאות, אישה שמתקדמת לתפקיד של כבאי, נניח אני מתקדם לתפקיד בכיר, שזה דרגת רש"פ, אז אני משתדרג בלי עין הרע, אישה שמתקדמת במערך הכבאות באותו תפקיד, כמו שאני אמור כביכול, בשבע שנים, אחרי שבע שנים היא עולה פלאי פלאים ב-700 שקל נטו בשכר.

<אבי אנקורי: אחרי שבע שנים.

<אבי אנקורי: אז תגידי לי אם זה מסלול קידום ראוי.

נאוה בוקר: אוקיי, בוא נעצור כאן.

<שמעון לייני: סליחה, אני חייב.

<שמעון לייני: יש פה הטיה בנתונים.

<שמעון לייני: היום, אם אנחנו מפרידים רגע את הלוחמים בצד, 55% מההנהלה הן נשים, לא בבחירה, אבל 55% נשים.

<שמעון לייני: מאז הקמת הרשות הייתה קצינה אחת והיום יש 40.

<שמעון לייני: אם אנחנו לוקחים את יחסי הקידום שלנו, של נשים - - -

נאוה בוקר: היום יש 40 קצינות?

<שמעון לייני: אנחנו קידמנו נשים הרבה יותר ממשרדי הממשלה בכמויות גדולות ואני מוכן להציג נתונים.

<שמעון לייני: אם אני שם רגע בצד את הלוחמים.

<שמעון לייני: אז לא להציג את הדברים האלה ככה.

<נועה נאמן: אני רק רוצה להגיד משפט סיום.

<נועה נאמן: כדי לקדם גיוון צריך גם יישוג ומה שסיפרתם למשל על היישוג בחברה הבדואית מאוד מרשים, וגם להתאים את הליכי המיון לקבוצות האלה של המיעוט, הן זקוקות לזה.

<נועה נאמן: ואני אציין ככה בשולי הדברים שהיה ניסיון לקדם, העדפה מתקנת לבני משפחות שכולות, הוא נפל מאחר שהם לא התגלו כקבוצה שיש לה חסכים כמו שיש לקבוצות אחרות כדי להיכנס לשוק העבודה.

<נועה נאמן: לכן זה לא עבר בהצעות חקיקה שונות.

נאוה בוקר: אז אנחנו נבדוק את העניין הזה וננסה לקדם אותו.

נאוה בוקר: חברים, משפט לסיום.

<אבי אנקורי: פה חושבים שאני אנטי ההנהלה, אבל אני לא שם, יש דברים שהם קשורים להנהלה ואני כן מאשים אותם, ויש דברים שזה גם ההנהלה וגם המדינה.

<אבי אנקורי: יש הפסד גדול בגיוס כבאים, בקליטת כבאים, וההפסד הוא שמפסידים ילדים שהם או מתנדבים או צופי אש, שזה בדרך כלל אותו דבר, כי אתה מתחיל כצופה אש ומתנדב, ארבע שנים, חמש, שש, שבע ושמונה שנים.

<אבי אנקורי: זאת אומרת אם מישהו ישכיל בסופו של יום מקבלים אחרי הגיוס כבאי, כי אחד שמתנדב או צופה אש, מתחיל כצופה אש ומתנדב בפרק זמן של בין שנתיים לשש-שבע - - -

<איילת אופיר: לא אופשר לתת פקטור.

<אבי אנקורי: אני יודע.

<אבי אנקורי: שש, שבע, שמונה שנים והוא נופל על שנייה ובמקום 11 מתח זה 10, לא משנה, משהו כזה, הפסדתם כבאי.

<אבי אנקורי: חד משמעית מדינת ישראל הפסידה כבאי.

<אבי אנקורי: כי אם עברתי את הכול - - - בואו, שנעשה סדר, בשביל להיות כבאי זה שעוברים את קורס הכבאים, הכול טוב ויפה, ואני הרי נציג של העובדים, זה לא כבאי, כבאי זה לפחות ארבע-חמש שנים, כבאי זה אחד עם צלקות, כבאי זה שהציל חיים.

<אבי אנקורי: לבנות כבאי לוקח ארבע-חמש שנים, אז בונים אותו מבית הספר ועד אחרי הצבא, פה צריך לתת את הדעת ופה באמת לקבל כבאי מוגמר כבר, שהוא עושה קורס כבאים וזה אחד שכבר הציל חיים.

נאוה בוקר: בהחלט.

נאוה בוקר: חברים, לקראת סיום, אני רוצה לסכם את הדיון הזה.

נאוה בוקר: ראשית, אנחנו נבדוק אפשרות להגיש הצעת חוק בנושא העדפה מתקנת למגזרים מסוימים, כולל הנוצרים ומשפחות שכולות.

נאוה בוקר: אני רוצה להודות למנהלת הוועדה, שוש אזולאי, ליושב ראש הארגון אבי אנקורי, לשיקו בר דב, לשמעון לייני.

נאוה בוקר: שיקו, אני אשמח אם תגיד, לא הצלחתי להבין מה הוא לוחש לי באוזן, אבל תגיד אתה - - -

<שיקו בר דב: אני אגיד, מה שחשוב, שנצא מהיום הזה, אחרי שדנו בכל כך הרבה דברים חשובים, לצאת לדרך של הידברות בין ההנהלה לארגון העובדים ולשבת ולקדם את הדברים, כי השירות שאנחנו נותנים הוא מאוד חשוב למדינת ישראל ולאזרחיה ואסור לדברים, איך אמר פעם רמטכ"ל?

<שיקו בר דב: שמכה קלה בכנף שתפגע בכל השירות שאנחנו נותנים.

<שיקו בר דב: שיהיה לכולם בהצלחה.

נאוה בוקר: בהחלט ואנחנו נקיים דיון המשך.

נאוה בוקר: תודה רבה לכולם, תודה שבאתם, הדיון הסתיים.